langs: gl gl es es pt es es it es es en gl gl gl gl gl gl es gl gl gl gl gl gl en gl gl gl gl gl es gl gl gl gl gl gl en gl gl gl gl gl gl gl en gl gl gl gl gl gl gl gl gl gl gl gl en gl gl es gl it gl gl gl gl gl gl gl gl gl gl gl gl gl en gl gl gl gl gl gl en gl gl gl gl gl gl gl gl gl es gl en gl gl gl gl gl es es es gl gl gl gl gl gl gl gl gl en gl gl gl gl es gl gl gl gl gl gl gl gl gl gl en gl gl gl es es gl gl gl gl gl gl gl gl gl es es gl gl gl gl gl gl gl gl es es gl gl gl gl gl gl gl es gl gl gl gl gl gl gl es gl es gl gl gl gl gl gl es es gl it gl gl gl gl gl es gl en gl gl gl gl gl es gl en gl gl gl gl gl gl gl gl es es es pt gl gl gl gl es gl pt gl gl es gl es gl pt gl gl gl gl gl gl gl gl gl gl es gl gl gl gl gl gl es gl gl gl gl gl gl gl gl gl gl es gl gl gl gl gl gl es gl gl gl gl gl gl pt gl gl es gl pt gl gl gl gl pt gl gl gl pt pt pt gl gl gl gl pt gl gl gl gl gl gl es it gl gl gl gl gl it es es es pt gl gl gl es es es gl es es gl es es es gl es es gl es gl es es es es es es es gl gl gl gl gl gl gl gl gl gl gl gl gl gl gl gl es gl gl gl gl es gl gl gl gl es es es es es es gl en es gl es es es gl es es gl es es es es es es gl es gl es es es gl es gl es es es gl es es gl es gl es es es gl es es es es gl es es es es es gl es gl es es es es gl es gl es es gl es es gl es es es es gl

text:
“Conversas non Parador” coa Decana de Humanidades, Manuela Santos
“Aposto firmemente pola vixencia das Humanidades en Ferrol”
Na mañá, dos luns 25 de xuño, a Decana da Facultade de Humanidades do Campus de Ferrol da Universidade da Coruña, Manuela do Pilar Santos, convidada o Club de Prensa, nos seus tradicionais “Conversas non Parador”, disertou sobre o futuro das Humanidades no Campus Universitario ferrolán.
A Decana, unha reputada e veterana docente, a quen acompañaba a Vicerreitora da Universidade, Araceli Torres, foi presentada por Julia Díaz Sixto, presidenta do Club, quen sinalou a súa longa traxectoria académica, que xa alcanza os 23 anos de actividade, e a profusión de obras publicadas de ampla temática.
Manuela Santos, comezou a súa exposición, incidindo nos malos tempos que na actualidade corren as Humanidades, non só en Ferrol, se non en España en xeral. Sinalou, con todo, que confiaba firmemente no mantemento da Facultade ferrolá de Humanidades, pero, dada a actual estrutura universitaria do noso estado autonómico, corresponden as decisións finais ás autoridades académicas da Xunta de Galicia.
“Seguimos traballando en novos proxectos, e a Universidade da Coruña está a apostar firmemente polas Humanidades, coa creación dun novo Campus desta rama universitaria. En Ferrol, actualmente, contamos con tres títulos de Grao, que son os de Humanidades, Documentación e Xestión Industrial da Moda, ademais dun título de Mestrado propio de estudos avanzados en Arquivos e Bibliotecas”.
Manifestou tamén, que apostaba firmemente pola vixencia das Humanidades no campus Ferrolán e que actualmente se traballaba na creación dun novo Grao de Estudos Globais, que abarcaría estudos sociais, económicos, dereito, comunicación, e outras temáticas, aínda que momentaneamente non podía avanzar ningunha decisión final respecto diso.
A continuación estableceuse un interesante debate entre a profesora conferenciante, os representantes dos medios de comunicación e o público asistente. Entre outras cousas, e como primicia informativa, Manuela Santos anunciou que o próximo ano, en data a fixar polos meses de abril ou maio, celebrarase no Campus de Ferrol a 27ª Reunión de Decanos de Arte e Humanidades das Universidades españolas.
Crónica e Foto: Rafael Permuy
O centro cívico Ramón Millarengo de Neda , acolle desde o 21 de xuño ao 18 de xullo a exposición “Galicia en Foco”
A concelleira de cultura do Concello de Neda, Cristina Bouza Bellón , presidiu o xoves 21 de xuño, a inauguración nas dependencias do centro cívico situado na rúa Xeneral Morgado, nº 24 de Neda , da mostra “Galicia en Foco” que promove o Club de Prensa de Ferrol.
No acto inaugural proxectouse un vídeo que recolle unha selección das obras presentadas ao longo dos primeiros 25 anos de Galicia en Foco, e o coordinador do certame e membro do Club de Prensa de Ferrol, Miguel García Corral, comentou aos presentes as particularidades das obras presentes na mostra que recolle as fotografías presentadas polos fotoxornalistas que participaron na edición 26 do certame fotográfico.
A mostra poderá ser visitada de 10.30 á 13.30 e de 17.00 a 21.00 horas.
O certame Galicia en Foco foi creado polo Club de Prensa de Ferrol, co fin de amosar o labor da fotografía de prensa e difundila por toda Galicia. Este ano a mostra recolle os traballos de dezanove fotoxornalistas que participaron no concurso. Entre elas se atopa a fotografía titulada “Fuxindo do lume”, realizada por Felipe Carnotto e publicada no Diario de Pontevedra, na que se reflexa a desesperación polos incendios forestais de outubro. Nesta edición o xurado tamén concedeu unha mención especial a Brais Lorenzo Couto.
"La Constitución Española 1978-2018”, tema da 21 edición do Curso de Pensamento e Comunicación “Carlos Gurméndez” que terá lugar no Campus de Ferrol do 4 ao 6 de xullo.
O luns 18 de xuño presentouse na sala de reunións do vicerreitorado do Campus de Ferrol a XXI edición do Curso de Pensamento e Comunicación “ Carlos Gurméndez “, que entre os día 4 e 6 de xullo celebrarase no salón de actos da Facultade de Humanidades do Campus de Ferrol, abordará o tema da “Constitución Española de 1978 -2018” con motivo dos seus 40 anos de vixencia.
O elenco de relatores nos que figuran personalidades do mundo académico, da comunicación e da política, como Santos Juliá Díaz, Roberto Blanco Valdés e Nona Inés Vilariño Salgado que participarán o 4 de xullo, continuará o día 5 con Antonio Madrid Pérez, Patxi Lanceros Méndez, Manuela del Pilar Santos, e José Luis Castro de Paz, e rematará o día 6 de xullo coa intervención de Alberto Sucasas Peón, Esperanza Piñeiro de San Miguel, Xusto Beramendi González e Carolina Bescansa Hernández, engadirá nesta ocasión un valor engadido a un Curso que xa é unha referencia en Galicia, cun nivel de asistencia de entre 70 e oitenta alumnos matriculados. A inscrición é gratuíta e está aprobada a homologación de 20 horas de formación para o profesorado de ensinos non universitarios.
No acto de inauguración proxectarase un vídeo sobre os trinta anos de historia do Club de Prensa de Ferrol e procederase á inauguración da exposición A Constitución de 1978, composta por unha selección de viñetas da obra “A Consti “ de Forges.
Jorge Suárez participa nas "Conversas no Parador" 24 horas antes do debate dos Orzamentos Municipais
A menos de 24 horas de presentar ante o Pleno Municipal de Ferrol os primeiros presupostos do seu mandato, o alcalde de Ferrol, Jorge Suárez participou na mañá do mércores 9 de maio nas Conversas no Parador, que ven organizado o Club de Prensa en colaboración co Parador de Ferrol.
Ante un numeroso auditorio,o alcalde Suárez mostrouse optimista en aprobar os orzamentos, a pesar de coñecer as negativas do PP e de Cidadáns neste senso, pero declarou sentirse optimista tras manter unha serie de xuntanzas con todos os grupos municipais, dos que agardaba a resposta favorable do BNG e do PSOE. Tamén agradeceu a todos os grupos municipais que fixesen propostas positivas para mellorar estes presupostos e que sexan positivos para toda a cidadanía, co que se conseguiu que foran adiante medidas tan necesarias como executar os proxectos da Praza de Armas, a reforma do mercado de Caranza, a pasarela de Santa Mariña, ou a rehabilitación de 3 bloques de Recimil. Tamén de ser capaces de destinar fondos a Ferrol Vello, todo elo, para chegar as eleccións de 2019 cunha carta de presentación "viable" cuns orzamentos co teito de gasto mais alto da historia de Ferrol, nuns momentos nos que parece que está a agromar unha mellora da actividade económica de Ferrol, que ao seu entender "xa tiña tocado fondo"
No referente á valoración da súa experiencia política ao fronte do concello, confesou que non era o mesmo Jorge Suárez de 2016, e que neste momento acusaba un desgaste tremendo a nivel persoal,familiar e político, porque coidaba que a política era outra cousa, pero que había outras motivacións, como a ilusión que a cidadanía mantiña nas expectativas do goberno, polo que aínda non tiña a decisión tomada ao cen por cen, e que non descartaba ser de novo candidato, pero que era un tema no que tamén había que escoitar e falar cos compañeiros.
Sobre o Convenio de Defensa, o alcalde dubidou de que se puidera chegar a un acordo no presente mandato, porque a crise da construción botara ao traste as intencións do Ministerio de Defensa, de que algunha empresa privada quixera edificar na parcela.
A Casa da Cultura de Valdoviño acolle a mostra "Galicia en Foco" ata o 18 de maio
Unha proxección seguida dunha visita guiada impulsadas polo concello serviron de referencia aos asistentes dunha mostra que está a recorrer a xeografía galega
A exposición "Galicia en Foco" que fora inaugurada no mes de novembro de 2017 en Ferrol, despois da súa itinerancia polos concellos de Mugardos e Fene, chegou o venres 4 de maio a Valdoviño onde permanecerá ata o 18 deste mes.
No acto de inauguración presidido polo alcalde de Valdoviño, Alberto González, participou a secretaria do Club de Prensa de Ferrol, Margarita Canido Jove, quen fixo alusión a importancia que para a documentación histórica recente de Galicia, ten esta mostra que dende 1989 ven congregando aos fotoxornalistas galegos que fornecen de fotografías os distintos medios de comunicación. "Cada mostra é unha recompilación gráfica do que ten acontecido en Galicia ao longo do ano", polo que o Club de Prensa de Ferrol, ven recollendo e amosando nestas exposicións, e nos Catálogos que se editan de cada unha, os feitos mais relevantes que sucederon ao longo dese ano, contando cun interesante e amplo arquivo gráfico dos últimos 26 anos.
Sobre a importancia que esta mostra ten para Galicia como referente do fotoxornalismo galego, e a labor que neste senso realiza o "Club de Prensa de Ferrol", institución que, dende 1989, impulsa este proxecto que constitúe o primeiro movemento fotográfico que se realiza dende a cidade naval para toda a Comunidade, e co que se pretende reivindicar o traballo dos fotógrafos de prensa de Galicia, falou Alberto González, alcalde de Valdoviño quen tamén se mostrou satisfeito por ofrecer esta mostra aos seus veciños.
Posteriormente, tras ser inaugurada e Exposición, Miguel García Corral, membro do Club de Prensa e coordinador de Galicia en Foco, presentou a proxección do documental sobre os últimos 25 anos do certame, realizando despois unha visita guiada pola exposición.
A mostra permanecerá en Valdoviño ata o vindeiro 18 de maio e poderá visitarse na sala de exposicións da Casa da Cultura de luns a venres de 10 a 14 horas; os martes de 16 a 18 horas e as fins de semana nos horarios coincidentes coa programación cultural do Concello.
Julia Otero: "Recibir o Premio Couso é unha responsabilidade polo nome e polo compromiso moral que conleva"
A xornalista monfortina Julia Otero recolleu o xoves 3 de maio en Ferrol o XIV Premio José Couso de Liberdade de Prensa, organizado polo Colexio Profesional de Xornalistas de Galicia (CPXG) e o Club de Prensa de Ferrol. Otero destacou a "responsabilidade" de recibir este galardón e defendeu a "formación e as mobilizacións" contra os ataques á liberdade de prensa.
Julia Otero, XIV Premio José Couso de Liberdade de Prensa, participou previamente nunha rolda de prensa posterior á recepción institucional no Concello de Ferrol. A premiada estivo acompañada pola presidenta do Club de Prensa de Ferrol, Xulia Díaz Sixto; o decano do CPXG, Francisco X. González Sarria; e o alcalde de Ferrol, Jorge Suárez.
A galardoada afirmou que o premio José Couso é un galardón con "prestixio nacional e internacional" que significa unha "responsabilidade, polo nome que ten e polo compromiso moral que conleva". Otero confesou que, cando soubo que era gañadora, pensou "por que o podería merecer", cando ela mesma se excluía ante as outras candidaturas. Ademais, a xornalista declarou sentirse "emocionada", por unha mensaxe da irmá de José Couso que lle dicía que a súa nai estaba feliz por saber que o premio ía para ela.
A preguntas dos xornalistas, Otero recoñeceuse "moderadamente optimista" fronte á "cuarta vaga do feminismo" que parece que estamos a vivir, e confiou en que sirva para ver a máis mulleres en postos de responsabilidade nos medios. En canto á liberdade de prensa, mostrou menos confianza, ao afirmar que "non estamos nun bo momento, o mundo avanza nun sentido preocupante, vaise en contra das liberdades". Fronte a isto, avogou pola "educación, a formación, e as mobilizacións que fan que se removan as cousas" para combater o recorte de dereitos.
Ofrenda floral e actos no Teatro Jofre
Ás 17:45 horas realizouse a tradicional ofrenda floral na estatua 'Ás Ceibes' de Manuel Patinha, situada no Cantón de Molíns, onde a xornalista Marta Corral foi encargada de ler un texto en nome da organización.
A partir das 19:00 horas da tarde, o Teatro Jofre acolleu o acto de entrega do galardón, conducido pola xornalista Almudena Marcos. No acto, o xornalista e primeiro decano do Colexio, Xosé María García Palmeiro, deu lectura ao Manifesto que redactou para o Colexio Profesional de Xornalistas de Galicia con motivo do Día Internacional da Liberdade de Prensa, no que reivindicou o oficio de "informar e servir á cidadanía" fronte ás incertezas dunha "profesión case sempre marcada pola urxencia e tamén, xaora, pola precariedade".
A continuación, Julia Otero recibiu o galardón desta XIV Edición do Premio José Couso de mans de Francisco X. González Sarria, decano do Colexio de Xornalistas e Xulia Díaz Sixto, presidenta do Club de Prensa de Ferrol.
Trala entrega, Julia Otero tomou a palabra e dando mostra do seu bo coñecemento da lingua galega dirixiuse ao público para agradecer aos que elixiran a súa candidatura para concederlle o premio a Liberdade de Expresión e preguntarse ,cal era o mérito que acredita que alguén merece nada menos que o premio á liberdade de información, nunha profesión que vive na decadencia e a precariedade, domesticada polo "mercado" e os intereses empresariais, lexítimos pero intereses ?, polo que dado que non encontraba resposta, manifestou sentirse obrigada moral e eticamente a facer exame de conciencia sobre se daba suficiente batalla cada día, non xa pola liberdade de expresión dos demais, senón pola súa propia.
Tras unha serie de reflexións sobre o estado da liberade de expresión, a situación da muller nos medios de comunicación, preguntouse pola liberdade, para concluír "Fronte aos deuses do mercado, que son os que mandan, a nosa liberdade ten moito que ver coa audiencia e, desde logo, ten un prezo. Quero dicir que o éxito te fai libre?, (a min botáronme unha vez, sendo líder das tardes). Non, o éxito faite so algo máis libre e, sobre todo, obrígate moralmente a explorar os límites e a tentar vencer os medos. Esa é a clave. Se sucumbes ao medo é posible que o perdas todo: a credibilidade, a audiencia e, acto seguido, o traballo.
Julia Otero rematou a súa intervención referíndose a audiencia , a mensaxe que me emocionou recibir media hora despois de que me comunicasen a concesión deste premio, foi a dunha muller chamada Sabela, a quen non coñezo, que me escribiu: "Estoy muy orgullosa de que lleves el premio con el nombre de mi hermano. Mi madre esta feliz". Era Sabela Couso. Se a nai de Xosé Couso está feliz porque eu reciba un premio co nome do seu filIo, o meu compromiso moral e profesional debe ser tentar honrar a súa memoria."
O tradicional Concerto da Liberdade, a cargo do Proxecto Vocal "Concerto Tempo", rematou o acto.
Julia María Otero Pérez (Monforte de Lemos, 1959) chegou á radio de maneira casual e á idade de 17 anos, na emisora Radio Sabadell. Pasou por Radio Juventud e por Radio Miramar, ambas de Barcelona. A súa carreira en televisión iníciase paralelamente no 1987, aparecendo en varios programas nos seguintes anos, todos eles ligados a Televisión Española. En 1991 volve á radio, á Onda Cero con La Radio de Julia, ata que, en 1999, a ONCE vende a emisora ao Grupo Telefónica que decide retirar o seu programa a pesar de ser líder de audiencia, o que causou bastante polémica dado que se atribuía a cuestións políticas.
Máis tarde volvería á televisión, a TV3 e a TVE. De xaneiro de 2006 a xullo de 2007 dirixiu e presentou Protagonistas no seu último tramo. Pero en setembro de 2007 volveu a Onda Cero e dende entón presenta e dirixe o programa Julia en la onda, combinándoo con algunhas aparicións en TVE e Antena 3. Ten recibido numerosos galardóns tanto polo seu traballo en radio como en televisión, entre eles catro Premios Ondas, dous Micrófonos de Ouro, un Antena de Ouro, dous TP de Ouro ou o Premio Ciutat de Badalona de Comunicación, que a sitúan como unha das xornalistas de maior recoñecemento na actualidade.
Exposición e conferencia de Ricardo Guarriarán e Eduardo Fra Molinero, organizada polo Club de Prensa de Ferrol no Ateneo Ferrolán
A Exposición permanecerá aberta no Ateneo, ata o 4 de maio
O Luns 23 de abril, no Ateneo Ferrolán, organizada polo Club de Prensa de Ferrol, tivo lugar a inauguración da exposición montada na mencionada entidade cultural, titulada "Do Gaudeamus igitur ao Venceremos Nós. As mobilizacións estudantís do 68 en Compostela".
A "movida" estudantil en Santiago en maio do 68 é a protagonista da devandita exposición gráfica, presentada por Eduardo Fra Molinero e Ricardo Gurriarán.
Acto seguido, xa no Salón de Actos do Ateneo Ferrolán, e presentados os relatores por Xulia Díaz Sixto, presidenta do Club de Prensa, comezou a disertación de ambos, pasando revista aos numerosos aspectos das reivindicacións estudantís daquel ano 1968, salpicado de numerosos acontecementos internacionais.
Ricardo Gurriarán, autor dun libro de cabeceira para o estudo desta transcendental época, titulado "Inmunda Escoria", como cualificaba aos estudantes universitarios un titular publicado en "O Correo Galego" de Santiago.
Incidiuse nos aspectos reivindicativos de suprimir o autoritarismo dos profesores, de obter máis democracia, e de máis liberdade, que substancialmente coincidían coas peticións dos estudantes franceses no seu "Manifesto de Nanterre".
Gurriarán manifestou a gran represión das autoridades docentes, permitindo as intervencións policiais no Campus, as detencións de estudantes e as sancións aos líderes das revoltas e asembleas.
A prensa, con excepción de "O Correo Galego", mostrou o seu apoio aos estudantes, principalmente o decidido de "La Voz de Galicia", que motivou que o seu director, Bocelo fora cesado no seu cargo e multado fortemente polo T.O.P e que tamén foi seguido, mais timidamente, por "O Faro de Vigo" ou "O Progreso" de Lugo.
As tensións entre a autoridade, política e académica, e os estudantes desembocaron en cesamentos e dimisións, como o reitor Echeverri, o gobernador civil da Coruña, Avendaño Porrúa, e a dimisión e cesamento do propio ministro de Educación, Lora Tamayo.
Tamén foi importante a intervención da Igrexa, co cardeal Quiroga Palacios, en apoio aos estudantes, que chegou a referirse na prensa ao seu "espírito sindicalista".
Podemos dicir, que aínda en época franquista, os estudantes lograron a vitoria, ata o punto de "negociar" co gobernador civil, Landín Carrasco, o levantamento das sancións administrativas e económicas aos estudantes.
Finalizou o acto coa proxección de interesantes fotografías da época, onde se puido recoñecer a importantes personaxes daquela loita estudantil pola liberdade e a Democracia.
(Crónica e fotos de R. Permuy)
Rosario Sarmiento presentou no Ateneo Ferrolán o documental + Arte+Muller+Galicia
O venres 20 de maio o Club de Prensa de Ferrol presentou no Ateneo Ferrolán o documental Arte+Muller+Galicia que baixo a dirección da historiadora e crítica de arte Rosario Sarmiento, foi un dos proxectos galardoados no I Concurso de Ideas 'Luísa Villalta' de Iniciativas Culturais pola Igualdade, convocado pola área de Cultura da Deputación da Coruña.
O documental ARTE+MULLER+GALICIA, expón un achegamento ao traballo daquelas artistas mulleres cuxa obra resulta fundamental para entender o desenvolvemento da historia da Arte Contemporánea en Galicia. A través das biografías, as obras e fundamentalmente os testemuños destas artistas pertencentes a diferentes ámbitos creativos e xeracionais, ARTE+MULLER+GALICIA debuxa un amplo e plural escenario de reflexión sobre as circunstancias que rodearon a súa carreira como creadoras. E engade tamén a reflexión de dez figuras clave na Arte Contemporánea Galega sobre o feito de ser muller e o desenrolo da súa traxectoria profesional e, sobre todo, a súa presenza e protagonismo nos espazos de poder e decisión.
Estas dez creadoras, que participaran na exposición, "Mulleres do Silencio" comisariada por Rosario Sarmiento, son Fina Mantiñán, Rosalía Pazo, Elena Colmeiro, Berta Cáccamo, Soledad Penalta, Mónica Alonso, María Xosé Díaz, Almudena Fernández Fariña, Menchu Lamas e Tatiana Medal, que sendo de diferentes tendencias artísticas e xeracionais, relatan as circunstancias que rodearon o seu traballo, a súa proxección profesional, e cal é a súa opinión sobre o que significa ser muller artista en Galicia
"Recoller as súas opinións, como mulleres e como artistas, supón unha chamada de atención sobre os factores que marcan a desigualdade: son a falta de seguridade en si mesmas e o seu traballo, as dificultades para conciliar a vida persoal e profesional e, especialmente, a eterna necesidade non só de mostrar senón de demostrar as propias capacidades profesionais", sinalou no decurso da presentación Rosario Sarmiento nun posterior debate que tras a proxección do documental se desenrolou.
O documental Arte+Muller+Galicia , ponnos diante das dificultades das mulleres no eido das artes plásticas e faino cunha extraordinaria beleza visual e pedagóxica que o fai imprescindible nun fondo documental sobre a arte e a igualdade que debería amosarse no eido formativo e educativo.
Conversas no Parador: Anxo Lorenzo Suárez falou da Estratexia da Cultura Galega 2021
O mércores 18 de abril, o Secretario Xeral de Cultura da Xunta de Galicia, Anxo Lorenzo Suárez, convidado polo Club de Prensa de Ferrol, para participar nas súas tradicionais "Conversas non Parador", disertou acerca das novas políticas culturais galegas, emprendidas pola Consellería á que pertence.
Anxo Lorenzo, un reputado político e profesor da Universidade de Vigo, foi presentado por Xulia Díaz Sixto, presidenta do Club, quen glosou a dilatada traxectoria no ámbito cultural do interveniente, que ten entre mans unha interesantísima folla de ruta para a cultura galega, no próximos dez ou quince anos, cunha magnifica perspectiva de futuro
Sinalou Anxo Lorenzo que as dotacións orzamentarias de diñeiro público para investimentos culturais, en todos os ámbitos, sufriron unha redución de preto do 50% durante a crise e que coida se manterá o presuposto no futuro, pero que co deseño da Estratexia da cultura galega 2021, un documento que será a folla de ruta da planificación da acción cultural da comunidade autónoma para os vindeiros catro anos, na que se fixarán os obxectivos, as liñas estratéxicas e as medidas concretas para reforzar o papel da cultura como piar na creación de riqueza e emprego, e que coida que culminará nun documento definitivo consensuado, haberá diñeiro con independencia da cor que teñan os gobernos autonómicos galegos, pois o obxectivo final é que Galicia conte, por primeira vez, cun documento de traballo rigoroso, froito do diálogo e a cooperación entre administraci óns, sectores e axentes culturais.
Incidiu en sinalar que o panorama cultural galego está entre o seis primeiras en relación con outras comunidades do estado español e remarcou a importancia do próximo Ano Xacobeo 2021, pola súa indubidable importancia, non só cultural, senón económica e turística para Galicia.
Continuo falando da importancia de impulsar iniciativas empresariais ou industriais creadoras de cultura, xa que hai moitísima produción deste tipo. Puxo, a modo de exemplo, a importancia do sector audiovisual galego, concentrado en Santiago, A Coruña e Pontevedra, como a produtora galega que patrocino a actual serie televisiva "Fariña", de notable éxito de actualidade.
Referiuse despois Anxo Lorenzo, ao sector musical, sinalado a crise das escolas de gaita, e tamén no sector editorial galego, inmerso nun proceso de cambio, impulsado pola situación económica, a edición dixital e o descenso no número de lectores. Estúdase o tema da exportación a Latinoamérica.
En canto ao Patrimonio Cultural de Galicia, no seu conxunto, é difícil de xestionar, debido á atomización do número de propietarios, que non poden asumir os custos dunha conservación adecuada.
A continuación abriuse a quenda de preguntas dos medios asistentes, e o Secretario Xeral de a preguntas do xornalistas asistentes, declároa que aínda que España é o terceiro país do mundo en ter bens declarados de Interese Cultural, mostrou certa prudencia con respecto á posibilidade de que Ferrol poida conseguir tal declaración, debido a que a UNESCO, na actualidade, é moi restritiva neste ámbito.
Finalizou o acto coa intervención do público, e entre outras, apuntouse algunha iniciativa sobre o Camiño Inglés, no seu tramo Ferrol-Santiago, ao que mostrou o seu apoio.
Crónica e foto: Rafael Permuy
Entrega de Galardóns aos gañadores da 4ª edición do Premio de Xornalismo "Luis Mera"
O sábado 14 de abril, nos Salóns do Parador de Turismo de Ferrol, tivo lugar a cerimonia de entrega dos galardóns obtidos no 4º Premio de Xornalismo "Luís Mera" polos xornalistas Raúl Villares e Beatriz Antón.
A presidenta do Club de Prensa, Xulia Díaz Sixto referiuse a importancia de incentivar o labor dos novos xornalistas dos medios de comunicación de Ferrolterra.
O gañador, Raúl Villares, xornalista radiofónico de "Radio Galega", recibiu un premio de 1.000 euros e unha obra artística alegórica da que é autor o artista Manuel Patinha, que asistiu á cerimonia. Raúl Villares agradeceu o galardón recibido e reivindicou a figura do reporteiro, unha figura da profesión hoxe en día en claro retroceso, a pesar da súa importancia.
Beatriz Antón, xornalista de "La Voz de Galicia", foi premiada co accésit e recibiu outra figura artística de Patinha. Na súa alocución de agradecemento incidiu na importancia de incluír os temas sociais e humanos nos nosos medios informativos.
Tras o acto protocolario, os agraciados foron obsequiados unha comida de irmandade no citado establecemento hostaleiro, á que asistiron os membros do xurado e gañadores do premio en anterior ocasión.
Crónica e fotos: Rafael Permuy
Julia Otero obtén o XIV Premio José Couso de Liberdade de Prensa
Ferrol, 13 de abril de 2018
A xornalista monfortina Julia Otero é a gañadora da XIV Edición do Premio José Couso de Liberdade de Prensa, organizada polo Colexio Profesional de Xornalistas de Galicia (CPXG) e o Club de Prensa de Ferrol. O fallo deuse a coñecer este mediodía na Sala de Comisións do Concello de Ferrol.
O acto contou coa participación de Xulia Díaz Sixto, presidenta do Club de Prensa de Ferrol, Francisco X. González Sarria, decano do Colexio de Xornalistas, Darío Janeiro, secretario do Premio José Couso, Suso Basterrechea, concelleiro de cultura e Jorge Suárez Fernández, alcalde de Ferrol.
O alcalde de Ferrol, Jorge Suárez Fernández, abriu o acto destacando o feito de que o Premio José Couso de Liberdade de Prensa é un galardón "plural, democratico e aberto, expresion máxima da liberdade de prensa" no que as colexiadas e colexiados do CPXG e os socios e socias do Club de Prensa de Ferrol elixen a persoa ou organización gañadora.
Francisco X. González Sarria, lembrou que o Premio Couso serve, ademais de para recoñecer a unha persoa ou organización destacada na defensa da liberdade de prensa, "para demandar un ano máis xustiza polo crime" do que foi víctima José Couso, un crime do que se fan xa 15 anos.
O decano do Colexio de Xornalistas destacou tamén que as candidaturas deste ano representan "catro alternativas que por diferentes motivos exemplifican plenamente o que un xornalista identifica como modelos no exercicio do noso oficio" e que "cecais por iso, poucas veces se ten producido unha votación con tanta igualdade entre os candidatos".
Pola súa banda, a presidenta do Club de Prensa de Ferrol, Xulia Díaz, sinalou que nestes momentos, coa aplicación da "Lei Mordaza", "está ameazada a liberdade de prensa". Reivindicou tamén que José Couso "foi asasinado, tal e como dictaminou a xustiza" e que o dereito á xustiza debera ser igual "para todos, tamén para Couso, independentemente do partido politico que goberne".
Darío Janeiro, como secretario do premio, deu lectura á acta do fallo, asinada polo señor notario D. Héctor Pardo, do Ilustre Colexio Notarial de Galicia. Abertos os votos, e recontados polo notario, este levantou acta da repartición dos mesmos entre as catro candidaturas que optaban ao galardón. Como consecuencia deste escrutinio, resultou vencedora, con maioría suficiente e sen necesidade de voto de calidade do presidente do xurado, a candidatura de Julia Otero. Como cada ano, a candidatura gañadora foi elixida en votación aberta e secreta polos colexiados e colexiadas do CPXG e polos socios e socias do Club de Prensa.
A continuación, o decano do Colexio de Xornalistas contactou coa premiada, que afirmou sentirse "abrumada", posto que pensaba que "coas outras candidaturas que habia non tiña ningunha esperanza". Julia Otero deu as grazas aos compañeiros e compañeiras de profesión polo premio e mandou "un recordo especial" á familia de Couso. Tamén confirmou a súa presenza na entrega do galardón, que se vai realizar o vindeiro 3 de maio en Ferrol.
Pechou o acto o alcalde de Ferrol expresando os seus parabéns pola eleccion dunha premiada "cunha traxectoria mais que contrastada" e recordando que "este premio sirve de acento para seguir pelexando para pedir xustiza". Suárez afirmou que "hai que reivindicar sempre o xornalismo e a dignificacion desta profesion cunha situacion tan precaria"
Julia María Otero Pérez (Monforte de Lemos, 1959) chegou á de maneira casual e a idade de 17 anos, na emisora Radio Sabadell. Pasou por Radio Juventud e por Radio Miramar, ambas de Barcelona. A súa carreira en televisión se inicia paralelamente no ano 1987, aparecendo en varios programas nos seguintes anos, todos eles ligados a Televisión española. En 1991 volve á radio, a Onda Cero con La Radio de Julia, ata que en 1999, a ONCE vende a emisora ao Grupo Telefónica que decide retirar o seu programa a pesar de ser líder de audiencia, o que causou bastante polémica dado que se atribuía a cuestións políticas.
Máis tarde volvería á televisión, a TV3 e a TVE. De xaneiro de 2006 a xullo de 2007 dirixiu e presentou Protagonistas no seu último tramo. Pero en setembro de 2007 volveu a Onda Cero e dende entón presenta e dirixe o programa Julia en la onda, combinándoo algunhas aparicións en TVE e Antena 3. Ten recibido numerosos galardóns tanto polo seu traballo en radio como en televisión, entre eles catro Premios Ondas, dous Micrófonos de Ouro, un Antena de Ouro, dous TP de Ouro ou o Premio Ciutat de Badalona de Comunicación, que a sitúan como unha das xornalistas de maior recoñecemento na actualidade.
O Colexio Profesional de Xornalistas de Galicia, e o Club de Prensa de Ferrol organizan o premio co obxectivo de recoñecer e difundir o traballo dunha persoa viva ou organización existente destacada na defensa da liberdade de prensa ou cunha salientable traxectoria profesional, libre e independente.
XIV Premio José Couso á Liberdade de Prensa. As candidaturas poden ser votadas ata as 19.00 horas do 10 de abril.
Dúas mulleres e dous homes, tres deles galegos, concorren este ano ao Premio José Couso de Liberdade de Prensa, iniciativa do Colexio Profesional de Xornalistas de Galicia (CPXG) e o Club de Prensa de Ferrol. As propostas desta XIV Edición son Nacho Carretero, Ramón Chao, Zehra Dogan e Julia Otero.
Os candidatos, que se distinguiron pola súa defensa da liberdade de prensa, foron propostos polos colexiados do CPXG, asociados do Club de Prensa de Ferrol ou por entidades e persoas relacionadas coa comunicación.
Os asociados e asociadas do Club de Prensa de Ferrol poderán elixir a candidatura gañadora ata as 19 horas de martes 10 de abril enviando un e-mail a premiocouso@xornalistas.gal. Deberán enviar a súa elección e incluír os seus datos persoais (nome, DNI e número de asociado). O voto non será válido se os datos non son correctos.
Nacho Carretero, xornalista coruñés, ten traballado e colaborado en numerosas redaccións, demostrando a súa capacidade de adaptación a distintos formatos e a medios de diversa orientación. É autor do libro Fariña, publicado pola editorial Libros del K.O., sobre o narcotráfico en Galicia nos anos 80 e 90 do século pasado, que en febreiro deste ano 2018 foi secuestrado por orde xudicial.
Ramón Chao, veterano escritor e xornalista nado en Vilalba, desenvolveu a súa carreira en Francia, en medios como Radio France Internationale, Triunfo, Le Monde ou Le Monde Diplomatique. Defensor da liberdade de prensa ao longo de toda a súa traxectoria, tamén realizou unha permanente reivindicación da lingua e a cultura galegas, dirixindo emisións radiofónicas en galego prohibidas pola ditadura franquista.
Zehra Dogan, xornalista kurda e editora da axencia de noticias Jinha, formada integramente por mulleres, atópase encarcerada na prisión de alta seguridade de Diyarbakir polo seu traballo como comunicadoraq, acusada polas autoridades turcas de "facer propaganda para unha organización terrorista". A súa axencia Jinha foi pechada en 2016 polo goberno.
Julia Otero, monfortina, ten unha extensa carreira profesional vinculada principalmente á radio, aínda que tamén é salientable a súa etapa na televisión. Ao longo dos seus anos como xornalista, destacou pola defensa da liberdade de prensa e pola defensa da información rigorosa e contrastada. Os seus catro premios Ondas, entre outros galardóns, sitúana como unha das xornalistas de maior recoñecemento na actualidade.
O nome do gañador darase a coñecer nunha rolda de prensa. Está previsto que a entrega teña lugar o 3 de maio, Día da Liberdade de Prensa, en Ferrol. Como cada ano, o Concello de Ferrol cederá o teatro Jofre para celebrar os actos entre os que está prevista a actuación musical de que cada ano ameniza o certame e que nesta ocasión estará a cargo do Proxecto Vocal "Concerto Tempo".
O xornalista Raúl Villares obtén a Premio de Xornalismo "Luis Mera" na súa IV edición. Bea Antón Viscasillas foi premiada cun accésit
O xurado do 4º Premio de Xornalismo "Luís Mera", organizado polo Club de Prensa de Ferrol, p adxudicou, por unanimidade, o premio ao xornalista Raúl Villares Villar, polo seu traballo emitido pola Radio Galega, sobre FEVE o día 6 de abril de 2017. Trátase dunha reportaxe radiofónica realizado a bordo do ferrocarril de vía estreita que une Ferrol e Xixón, a única conexión ferroviaria que transcorre pola cornixa cantábrica, con entrevistas realizadas a diversos viaxeiros e persoal técnico do mesmo, en distintas estacións de FEVE, dando unha diáfana visión do estado de abandono en que se atopa e a falta dun orzamento axeitado para o seu mantemento.
Por outra banda, e tamén por unanimidade, o xurado resolveu premiar cun accésit á xornalista de "La Voz de Galicia", Beatriz Antón Viscasillas, polo seu artigo publicado no devandito diario o 19 de maio de 2017, baixo o título "Sadi Diawara, joven de Mali que vive en Ferrol desde hace una década ", xa que se trata dunha visión humana que fai fincapé nos valores sociais da cidade de Ferrol e dos ferroláns.
A entrega dos galardóns terá lugar en próximas datas.
"Conversas no Parador" con Goretti Sanmartin
A vicepresidenta da Deputación da Coruña, Goretti Sanmartín Rei, na súa intervención nas "Conversas no Parador", defendeu os "cambios profundos" desenvolvidos neste goberno pola Deputación da Coruña, en especial, a aprobación do Plan Único que responde os principios da autonomía dos concellos, simplificación administrativa, axuda á débeda e tamén a provedores e a través do que se investiron 31 millóns na comarca de Ferrolterra, Eume e Ortegal, 17 no 2017 e 14 xa de saída para o 2018, unha cantidade que se incrementará ao longo do ano.
Ao redor do novo modelo de xestión, Goretti Sanmartín destacou tamén a redución de subvencións nominativas e o incremento da cantidade que se distribúe a partir das de concorrencia competitiva. Lembrou tamén que un dos eixos fundamentais da acción de goberno diríxese á creación de emprego e, nese sentido, promoveuse a contratación para dotar os concellos de persoas técnicas e animadoras culturais, de persoal para os museos e centros de interpretación, para atención turística ademais de, na área de Servizos Sociais, fortificar os servizos básicos comunitarios, dedicando máis de 1.600.000 euros aos concellos de menos de 20.000 habitantes da comarca. No mesmo sentido, Goretti Sanmartín destacou que a Deputación dobrou a cantidade investida na Rede Cultural, pasando os dous millóns de euros na actualidade nun circuíto que move máis de tres mill&oac ute;ns de euros que repercuten na vitalidade do sector cultural.
Compromiso para recuperar o Pazo de Meirás
Goretti Sanmartín explicou tamén na súa intervención que ten "esperanza " de que o sólido informe xurídico encargado pola Deputación da Coruña ademais do "clamor social" e a unanimidade conseguida por todos os grupos que teñen representación no pleno augure un futuro optimista "para quen defendemos que o Pazo ten que pasar a formar parte do patrimonio público"
A preguntas de xornalistas, a vicepresidenta da Deputación da Coruña sinalou que espera que desde o Estado "insten a anular o contrato de compravenda do no 1941, que foi simulado, como defende o estudo, e actúe de oficio para recuperar o Pazo". Neste sentido lembrou que o venres 23 de marzo se debaterá no pleno a moción que conta co apoio, xa anunciado, de todos os grupos con representación na que se insta ao Estado a exercitar as accións administrativas e xudiciais oportunas para os efectos da recuperación de oficio para o Patrimonio Público do Pazo de Meirás.
"Por primeira vez temos unha base xurídica para recuperar a dignidade e a memoria, cun símbolo que se identifica tamén coa impunidade do franquismo e ou esquecemento dás súas vítimas", . Neste sentido lembrou que desde a Deputación da Coruña impulsouse o proxecto "Xeración Perdida" para recuperar a memoria das corporacións represaliadas polo franquismo e fíxose unha homenaxe, presidida polos retratos de López Bouza e Ánxel Casal, que lembrou ás vítimas da represión.
O Salón de Plenos da Casa do Concello de Fene acolle ata o 30 de abril a exposición "Galicia en Foco"
O xoves 15 de marzo o Salón de Plenos da Casa do Concello de Fene acolleu a inauguración da exposición das obras presentadas a XXVI edición de "Galicia en Foco" , nun acto no que participou o alcalde de Fene Juventino Trigo, quen salientou a importancia que o certame nado en Ferrol foi acadando en Galicia pola difusión e promoción do traballo dos fotoxornalistas galegos. A exposición poderase visitar, no salón de Plenos da Casa do Concello, até o vindeiro 30 de abril en horario: de luns a venres, de 10.00 a 14.00 horas.
O certame Galicia en Foco pretende amosar o labor da fotografía de prensa e difundila por toda Galicia. Este ano a mostra recolle os traballos de dezanove fotoxornalistas que participaron no concurso. Entre elas se atopa a fotografía titulada "Fuxindo do lume", realizada por Felipe Carnotto e publicada no Diario de Pontevedra, na que se reflexa a desesperación polos incendios forestais de outubro. Nesta edición o xurado tamén concedeu unha mención especial a Brais Lorenzo Couto.
"Conversas no Parador de Ferrol" con Luís Villares
A problemática ferrolá nos seus diversos aspectos sociais, políticos, laborais e económicos foi analizada por Luís Villares, voceiro no Parlamento de Galicia por "En Marea ", o xoves 22 de febreiro, no transcurso das "Conversas non Parador".
Ante os representantes dos medios escritos e audiovisuais ferroláns, Villares comezou a súa exposición incidindo na caída demográfica en Ferrol, que sufriu a perda de 20.000 habitantes, e na crise de desemprego e falta de infraestruturas adecuadas, para continuar sinalando que " son as institucións as que deben garantir os dereitos dos cidadáns e han de traballar na recuperación da confianza no futuro da cidade" para o que " é necesario reverter o estado de opinión, mediante unhas políticas de emprego adecuado e de calidade".
Sinalou Luís Villares que se foi perdendo a capacidade produtiva do tecido empresarial e naval ferrolán, sinalando, a modo de exemplo, que Ferrol que era un viveiro de soldadores, neste momento presenta un déficit preocupante destes especialistas industriais. Incidiu, por iso, no logro dun adecuado "Plan Industrial" que afecte a "Navantia", fundamentalmente e aumentar as políticas de I+D, que presentan un importante déficit. Tampouco, dixo," se debe descartar o investimento en enerxías renovables".
Outro aspecto fundamental que, ao seu xuízo, debe atenderse é o da conexión ferroviaria do Porto Exterior, e as infraestruturas ferroviarias do Cantábrico, cuxa ausencia fan que Ferrol e Galicia non estean incluídos no proxecto do "Corredor Atlántico de Mercadorías", que axudaría ás posibilidades de importación e exportación e de competitividade ferrolá no mercado europeo.
"Galicia", dixo Villares, referíndose á Xunta, "debe volver apostar forte por Ferrol, xa que no pasado, na época do florecemento industrial e comercial da cidade, esta envorcouse con Galicia. É necesaria, agora, a reciprocidade".
O político de "En Marea" volveu insistir na necesaria vertebración de Galicia e todo o país, no ámbito ferroviario, con trens de proximidade que ligazón, con soltura, as diversas aéreas metropolitanas.
Trala súa exposición abriuse a rolda de prensa cos compañeiros dos medios de comunicación ferroláns, que preguntaron sobre a política municipal, sinalando Villares a súa boa de relación con "Ferrol en Común" e o alcalde Jorge Suarez, e incidiu na necesidade de chegar a un acordo co PSOE para desbancar á dereita do poder. Pese ao desgaste sufrido, espera que as "Mareas" conserven as alcaldías das principais cidades galegas, polo seu modelo eficaz de gobernación municipal.
Dado o tema de actualidade, na súa condición de xurista e político, Villares analizou o grave deterioro da liberdade de expresión e o déficit da mesma, con motivo da "Lei Mordaza" e a proliferación dos delitos de odio que chegan aos tribunais.
(Crónica de Rafael Permuy)
"Conversas no Parador" co profesor de Ciencias Económicas da USC Luis Caramés Viéitez
Ferrol, 24 Xaneiro de 2018
O profesor de Ciencias Económicas da Universidade da Santiago, Luís Caramés Viéitez , participou nas "Conversas non Parador", onde falou das "Políticas locais e gobernación Municipal: o caso das cidades".
O profesor Caramés, reputado experto no mencionado tema, foi presentado por Xulia Díaz Sixto, presidenta do Club, quen glosou a longa traxectoria profesional e académica do interveniente, que comezou a súa exposición incidindo na caída demográfica xeral, non só en Ferrol, senón en España, engadindo que o noso país lidera o envellecemento poboacional europeo.
Sinalou Caramés que a gobernanza municipal, dada a actual estrutura do Estado Autonómico, é de difícil solución, xa que o sentido municipalista propio das orixes e raíces da poboación está moi imbuído entre os habitantes de cada un destes pobos, sobre todo nos rurais, o que dificulta a xestión mancomunada dos recursos propios.
A constitución de organismos supra municipais, como poden ser as Mancomunidades, as Áreas urbanas ou a chamada "Metropolizacion" de varias cidades, podería facilitar e racionalizar a xestión de servizos comúns, como son os transportes públicos, a recollida de residuos, a subministración da auga, etc. Para iso sería preciso pór á fronte da xestión administrativa a xerentes de perfil técnico, fronte aos políticos, que se resisten a abandonar o control económico. Con todo, iso non é excluínte duns e outros, xa que a dirección política e o control democrático son necesarios.
Os proxectos emprendidos en España foron fracasando aos poucos. "Levamos máis de 40 anos de atraso na gobernación municipal con respecto a outros países europeos ", afirmou o profesor Caramés. No en tanto, a pesar do pesimismo, apuntou a posibilidade de renovar un labor pedagóxico entre toda a poboación e relanzar os proxectos desta gobernación común entre os municipios limítrofes, incidindo na liña de menor resistencia, cunha colaboración inicial sen traumas.
Finalizou o acto cun animado coloquio.
Crónica e fotografía: Rafael Permuy
Presentación do libro " INFRAESTRUCTURA VERDE. Sistema natural de Salud Pública" do Enxeñeiro Agrónomo, Pedro Calaza.
Ferrol, 19 xaneiro 2018
O Salón de Actos do Ateneo Ferrolán, acolleu o venres 19 a conferencia do Doutor Enxeñeiro Agrónomo Pedro Calaza Martínez, sobre un tema de crucial e vixente actualidade, que recolle no seu libro "Infraestrutura Verde, sistema natural de Saúde Pública".
O acto organizado polo Club de Prensa de Ferrol, foi presentado por Xulia Díaz Sixto e o arquitecto Manuel Amable Romeu, que glosaron a figura e traxectoria académica e profesional do interveniente e indicaron a importancia do mantemento e ampliación das zonas verdes no ámbito urbano.
O doutor Calaza, comezou a súa disertación facendo un percorrido pola evolución habitacional da Humanidade, incidindo na actual concentración da poboación nas urbes en detrimento das zonas rurais, o que ao seu xuízo, afecta á saúde dos seus habitantes polo que se deben conciliar, de forma paulatina pero enérxica, as distintas disciplinas e intereses sociais, políticos e académicos en aras de lograr esa Infraestrutura verde nas cidades. Iso redundará na obtención dun sistema natural que eleve os índices de saúde pública.
A conferencia, impartida de forma amena e ilustrada, continuou cun interesante coloquio e debate entre a mesa e o público que enchía o salón do Ateneo.
Foi tamén interesante, en canto a Ferrol refírese, a achega do arquitecto Amable Romeu, sinalando que, a pesar do que habitualmente se poden pensar, Ferrol aumentou de forma considerable as zonas verdes urbanas.
Presentación do libro "Curiosidades Ferrolanas" do xornalista Germán Castro
No Salón de Actos da Fundación Abanca, tivo lugar, o 27 de decembro , a presentación da última obra do xornalista e escritor Germán Castro Tomé, director que foi de "Diario de Ferrol" e actualmente Presidente de Honra do "Club de Prensa". O libro de referencia leva por título "Curiosidades Ferrolás" e tratase dunha interesante selección de historias e anécdotas de Ferrolterra que o autor foi publicando no seu blog, deferrolparaelmundo.com
Presidiu o acto o alcalde de Ferrol Jorge Suárez, que deu a palabra a Xulia Díaz Sixto, actual presidenta do "Club de Prensa", quen glosou a figura e traxectoria do autor, dando paso, a continuación ao editor, Miguel Toval, que en breves palabras comentou a xestión e forma de publicación do libro, na colección "Biblioteca de Ferrolterra ", da Editorial ferrolá "Embora", próxima a celebrar os 25 anos de existencia.
O escritor e crítico literario Armando Requeixo, quen, ademais de ser prologuista do libro, apuntou o estilo de literatura xornalística utilizado por Man Castro, seguindo os pasos de reputados autores galegos que cultivaron o xénero, como Fernández Flórez, Cunqueiro, etc. e finalizou a súa disertación non sen antes solicitar do alcalde un acto oficial de homenaxe a Germán Castro, pola súa longa carreira xornalística e a súa abundante achega á vida cultural ferrolá.
Pechou o acto o alcalde da cidade, Jorge Suárez, que tomou boa nota da anterior petición de Requeixo, incidindo, de novo, na brillante e lonxeva actividade de Man Castro na súa vida profesional tan ligada a Ferrol.
A continuación o autor procedeu á firma de exemplares da súa obra ao público, que encheu o Salón de Actos da Fundación Abanca.
O acto foi organizado polo Club de Prensa de Ferrol, coa colaboración da editorial "Embora".
"Conversas no Parador " coa deputada ferrolá no Congreso Yolanda Díaz
O xoves 21 de decembro tivo lugar a última edición de "Conversas no Parador" do ano 2017, na que participou a deputada ferrolá por En Marea Yolanda Díaz. Na súa participación, a deputada deu conta das iniciativas relacionadas coa cidade naval que trasladou a Madrid así como propostas "ata 46 " que se puxeron sobre a mesa e que permanecen "vetadas".
Neste sentido, explicou que a cidade naval "necesita como auga de maio conectarse vía ferrocarril con Europa, a Meseta e Portugal para evitar que vos seus cidadáns permanezan illados ". Por iso, indicou, "é imprescindible que se acometan conexións ferroviarias, porque si quedamos fóra disto, quedamos amolados".
Ao seu xuízo, aplicar melloras ao trazado requiriría unicamente de "pequenas inversión" por parte do Estado, que, ademais, non terían que executarse nunha soa lexislatura.
Despois da súa exposición, someteuse ás preguntas dos xornalistas e de todo aquel que desexou participar no animado coloquio que seguiu a continuación.
Yolanda Díaz confesou a súa preocupación por todo aquilo que se podería facer e non se fai respecto de Ferrol e comarca e tamén asegurou, que o seu grupo non deixará de traballar e de chamar ás portas que sexan necesarias para conseguir que as infraestruturas industriais das que dispón a cidade poidan reactivarse de maneira que Ferrol recupere a súa hexemonía nun sector como é o naval onde outrora foi unha referencia. O tempo resultou pouco polos temas que xurdían e que preocupaban, por exemplo a sustentabilidade das pensións e mesmo o asunto catalán co que iso pode repercutir na política a nivel de estado.
Presentación do libro "Ganduxando Vidas. Xaquín Campo Freire"
O Ateneo Ferrolán acolleu o xoves 30 de novembro o acto de presentación do libro homenaxe a Xaquín Campo Freire "Ganduxando Vidas" .
A obra de feitura colectiva se concibiu como a mellor maneira de celebrar o 80º aniversario de Xaquín Campo, segundo afirma o colectivo de amigos de Xaquín que se uniron para agasallalo polo seu aniversario.
No libro ao través de 191 olladas dende diferentes lugares e condicións, achégasenos a figura humana , relixiosa, e cultural de Xaquín Campo Freire.
No acto de presentación estivo acompañado por Nieves Espiñeira Medín, Carmen Solloso, Xoán Rubia e Xulia Díaz , que amosaron ante o numeroso público asistente a admiración e o agarimo que veu espertando ao longo da súa dilatada vida relixiosa, cívica e cultural, como se deixa ver nas distintas páxinas do libro onde se recollen verbas que o cualifican como "rompedor de lousas", "recuperador de Vida", que "conxuga razón e fe" ; "ou bálsamo, sanda dor," "sementaches, coidaches, preocupácheste de quitar malas herbas" .
Colaboraron neste acto: Xermolos; Irmande Manuel María, Ateneo Ferrolán e Club de Prensa de Ferrol.
Foto: Miguel García Corral
FESTA DO 30º ANIVERSARIO DO "CLUB DE PRENSA DE FERROL"
O venres (17/11/2017) nos Salóns do Parador de Ferrol, celebrouse o acto central do 30º Aniversario do Club de Prensa de Ferrol.
Con asistencia de numeroso público invitado, ademais de autoridades rexionais e locais, e baixo a encomiable batuta do noso mestre de cerimonias, Xoán Barro, de TVE, socio fundador do Club, iniciouse a velada coa proxección dun vídeo, de 17 minutos de duración, no que se fixo un percorrido por todas as actividades desenvolvidas pola entidade cultural e de comunicación da nosa cidade que, na súa inmensa maioría, perduran na actualidade.
Fixeron uso da palabra o Presidente de Honra e socio fundador, Germán Castro Tomé, que resumiu a historia pasada da entidade, seguido pola intervención das autoridades académicas, municipais e autonómicas, destacando a do Secretario Xeral de Cultura, Anxo Lorenzo, pechando o acto a actual presidenta do Club, Xulia Díaz Sixto, con palabras de agradecemento ás entidades e persoas que fan posible a actividades do Club de Prensa de Ferrol.
Acto seguido, obsequiouse aos asistentes cunha fermosa lámina do esgrevio pintor José González Collado, asinada e numerada para a ocasión.
A continuación, o directivo do Club e cantante Xoán Rubia, deleitounos coas súas interpretacións de poetas galegos, como Rosalía e Celso Emilio Ferreiro, e foráneos, como Federico García Lorca. Como broche final da súa actuación, cantou o seu popular "Catro vellos mariñeiros", que foi coreado, con éxito, por todos os asistentes.
Finalizou a celebración do aniversario cun cóctel servido aos invitados nos Salóns principais do Parador, soprándose as 30 candeas da tarta do noso celebrado aniversario. Ao remate un gran final de festa, dunha fermosa e emotiva xornada.
Repetindo unha das frases mais escoitadas no acto, desexámoslle ao noso querido Club de Prensa de Ferrol, polo menos, outros trinta anos de vida fecunda.
Esperámosvos, novos xornalistas ferroláns! Vosa é a continuidade no futuro inmediato.
Rosa Cal presenta o seu libro "RADIO LIBERTY: La CÍA en Playa de Pals"
Ferrol, 26 de Outubro
O xoves 26 de outubro no Ateneo Ferrolán , a profesora emérita da Universidade Complutense de Madrid, Rosa Cal Martínez , presentou o seu último libro "RADIO LIBERTY: La CÍA en Playa de Pals ". O acto de presentación estivo organizado polo Club de Prensa de Ferrol e nel que participaron a súa presidenta, Xulia Díaz , o historiador Eliseo Fernández , e á autora Rosa Cal, quen hai trinta anos formou parte da primeira Xunta Directiva do Club de Prensa de Ferrol.
Froito dunha extensa e rigorosa labor de investigación en arquivos españoles e dos EEUU, no seu libro Rosa Cal , sostén que Radio Liberty foi un puntal proporcionado polos EEUU, para afianzar a ditadura de Franco. A campaña de achegamento comezou en 1937 no New York Times; en 1943 a Oficina Servizos Especiais da CIA enviou a España á que sería esposa do conde de Romanones, Aline Griffith; en 1947 Franco ditou a Lei de Sucesión "España será un Reino", asinan pois co "reino de España". Foster Dulles e William F. Jr Buckley enxalzaron a figura de Franco en 1957. Ese ano asinouse o acordo para montar a emisora.
Os alicerces da radio eran: a CIA, grandes empresas coas súas achegas económicas, e os militares. O seu labor era emitir propaganda aos países da URSS, co obxectivo de "conseguir a súa liberación". Foi das máis potentes do mundo, co material máis novo no seu momento. Unha emisora practicamente descoñecida para os españoles
O acto de presentación converteuse nunha lección de historia recente e de valoración capacidade a de "crear estado de opinión " que ten a radio e no que Rosa Cal deu mostra da súa paixón e tenacidade investigadora para desentrañar e achegarnos ao coñecemento de cuestións ocultas e aínda pouco estudadas.
O Ateneo Ferrolán acolleu a inauguración da mostra "Galicia en Foco", e a entrega dos galardóns da XXVI edición
Ferrol, 11 de novembro de 2017
O sábado 11 de novembro, e ante o numeroso público que se deu cita no terceiro andar do Ateneo, onde se exhibía a mostra, o Edil de Cultura, Educación e Deportes do Concello de Ferrol, Suso Basterrechea, fixo entrega do premio "Foto do ano de Galicia en Foco" a Felipe Carnotto pola súa obra "Fuxindo do lume" , e Xulia Díaz Sixto, Presidenta do Club de Prensa de Ferrol , entregou a Brais Lorenzo a Mención Especial pola súa foto-reportaxe "A nosa lacra" distinción que por primeira vez na historia de Galicia en Foco recomendou facer o xurado.
A temática das obras premiadas , a vaga de incendios que tivo lugar en Galicia no ano 2016, foi moi comentada pola presencia da mesma nas diversas edicións de Galicia en Foco.
Nesta edición participaron 20 fotoxornalistas, e o xurado estivo composto por Rodrigo Ramos Ardá, Ricardo Groba e Xulia Díaz Sixto , actuando como secretario, Fernando Bores.
A exposición que estará aberta no Ateneo ata o 30 de novembro , ten carácter itinerante, sendo o concello de Mugardos o primeiro en amosala.
"Conversas no Parador de Ferrol" co Presidente da Deputación da Coruña Valentín Formoso
Ferrol, 25 de outubro de 2017
O presidente da Deputación da Coruña, Valentín González Formoso, participou o mércores 25 de outubro nas "Conversas no Parador de Ferrol", onde tratou de varios temas relacionados coa entidade provincial , comezando polos resultados do Plan Único, que, segundo el, permitiu maior axilidade e eficacia, ao conseguir reagrupar once liñas de subvención e tramitar mil expedientes menos entre 2016 e 2017. O presidente da Deputación apuntou que este programa provincial modifica tamén o concepto tradicional de gasto e investimento. "O gasto ben gastado é investimento, e o investimento mal feito supón un gasto", e explicou que o Plan Único permite non só facer obras e investimentos, senón tamén financiar parte do gasto corrente municipal, "A Deputación achega fondos que contribúen a custear servizos de utilidade pública como a axuda a domicilio, a iluminaci& oacute;n pública ou as nóminas de persoal das escolas infantís", apuntou.
O Plan Único supón un investimento de 32,1 millóns de euros na comarca de Ferrolterra para o bienio 2017-2018, unha importante inxección económica que contribúe á mellora das infraestruturas dos municipios da zona e á dinamización da economía local
Outro dos asuntos abordados neste almorzo informativo foi o modelo de xestión dos parques comarcais de bombeiros. Neste punto, González Formoso defendeu un modelo de xestión directa, xa que "se trata dun servizo básico de emerxencias, e a prioridade é que sexa o máis eficiente posible".
Formoso lembrou que "actualmente, os parques de bombeiros están xestionados por empresas privadas" e que Galicia é "a única comunidade autónoma onde se aplica este modelo". Tamén neste aspecto, o presidente provincial demandou un novo mapa de emerxencias de Galicia que inclúa unha mellor coordinación dos diferentes servizos.
20º Curso de Pensamento "Carlos Gurméndez". "Un século de imaxes. Comunicación, Arte e Sociedade".
Ferrol, 8 de Xullo de 2017
Durante tres apertadas xornadas de mañá e tarde, os días 5, 6 e 7 de xullo, o Salón de Actos do Campus de Ferrol, acolleu a relatores, alumnos e público en xeral asistente á vixésima edición do curso de pensamento "Carlos Gurméndez" que se desenvolveu ao redor de "Un século de imaxes. Comunicación, Arte e Sociedade".
Unha edición que contou coa presenza de importantes relatores, tanto procedentes do campo universitario como da comunicación, cuxa enumeración detallada e unipersoal sería demasiado prolixa neste apartado, pero do que poden ter información detallada na programación do Curso Gurméndez. Aínda que non debemos obviar que puidemos contar coa presenza simultánea no Salón de Actos do Paraninfo do Campus da Universidade en Ferrol, de dous Premios Nacionais de Poesía, como son Julia Uceda e Luís Alberto de Conca.
Foron unhas xornadas lectivas verdadeiramente interesantes neste curso estival que anualmente convoca o "Club de Prensa de Ferrol" e que esperamos que siga facéndoo moitos anos máis.
"Conversas no Parador de Ferrol" coa presidenta da xestora do PSdeG-PSOE, Pilar Cancela
Ferrol, 4 Xullo 2017
A presidenta da xestora do PSdeG-PSOE, Pilar Cancela, participou o martes 4 de xullo no ciclo "Conversas no Parador de Ferrol", onde avanzou que esta semana previsiblemente haberá unha reunión da xestora galega para perfilar o calendario de prazos para a convocatoria das primarias e do congreso. Sen concretar datas, Cancela situou as primarias entre o mes de setembro e o congreso en outubro. A presidenta da xestora sinalou que a idea do partido é que en decembro remataran todos os procesos orgánicos, incluídos o provincial e os locais.
Sobre a decisión de Ferraz de devolver á xestora do PSdeG as competencias para convocar as primarias, Cancela sinalou que se trataba "duns parámetros de normalidade".
Para a presidenta da xestora galega, que forma parte da nova Executiva Federal do PSOE, 2017 é un ano "eminentemente orgánico" e 2018 debe servir para centrar os esforzos en prepararse para as eleccións municipais de 2019. Precisamente sobre o proceso de elección de Pedro Sánchez como secretario xeral do partido, Cancela asegurou que foi "exemplar" e "cunha carga emocional importante".
Sobre a ruptura do pacto de Goberno en Ferrol e as repercusións que poida ter no PSOE local, Cancela sinalou que respondían a "unha responsabilidade co participada" e matizou que cando rompe un pacto, "ten que haber razóns dabondo para facelo", e as consecuencias haberá que "reconducilas". Cancela mostrouse optimista de cara as próximas eleccións municipais.
Na imaxe: Miguel García (Club de Prensa), Xoán Rubia (Club de Prensa), PilarCancela (PSOE), José Antonio Cedena (Director do Parador), Ángel Mato ( Senador )
O Curso de Pensamento Carlos Gurméndez analizará "Un século de imaxes. Comunicación, arte e sociedade"
Ferrol, 26 Xuño 2017
No vicerreitorado do Campus de Ferrol tivo lugar o na mañá do 26 de xuño a presentación do XX Curso de Pensamento Carlos Gurméndez que organiza o Club de Prensa de Ferrol coa colaboración da Universidade da Coruña, Campus Ferrol e o patrocinio da Deputación Provincial da Coruña e a Xunta de Galicia. O curso desenrolarase do 5 ao 7 de xullo no salón de actos do Campus de Esteiro, baixo a dirección do profesor Alberto Sucasas. Esta XX edición transcorrerá ao redor de " Un século de imaxes, Comunicación, arte e sociedade". Entre os poñentes figuran destacados especialistas de varias universidades do estado ( Vigo, Deusto, Estremadura, A Coruña, Barcelona e Madrid), e contará ademais coa participación de profesionais do sector como a produtora ferrolá Chelo Loureiro, e os xornalistas Carlos Hernández e Dani Rocha. Tamén está prevista unha confer encia e unha proxección sobre os 25 anos do certame "Galicia en Foco" que ven organizando o Club de Prensa de Ferrol. A inscrición é totalmente gratuíta e os que desexen
anotarse poderán facelo a través da páxina web do Club de Prensa de Ferrol /clubdeprensadeferrol.com; chamando ao 661 331 986 , ou ata as 11horas do día 5 no paraninfo da Universidade.
Na gráfica de esquerda a dereita: Xulia Díaz ( presidenta do Club de Prensa), Araceli Torres (vicerreitora do Campus Ferrol), Alberto Sucasas ( director do Curso) e Esperanza Piñeiro (coordinadora).
Conferencia de Baltasar Fra Molinero: "Unha visión actual de USA, o Mr. Trump que nos vén"
Ferrol, 22 de xuño de 2017
O profesor no Bates College ( Lewinston)-Maine- USA, Baltasar Fra Molinero, impartiu a disertación que sobre "Unha visión actual de USA, o Mr. Trump que nos vén" que foi cualificada de "excepcional " polo público asistente ó acto celebrado o día 22 de xuño na entreplanta da axencia de viaxes Galitur (Galiano, esquina Praza de Armas), organizada polo Club de Prensa de Ferrol.
Na disertación aclarouse que podemos esperar desta época de goberno de Trump na que xa vivimos inmersos: unha guerra máis que posible, un cambio da paradigma de valores, o fin de dereitos sociais alcanzados ata agora, máis desigualdades entre os cidadáns; en fin, todo un porvir.
Tamén deu a súa visión de como foi posible que os americanos tomasen a decisión de votar a un personaxe "tampouco culto"" pero moi astuto, encantador de serpes e con promesas de solucionar os problemas aplicando medidas retrógradas que están a supoñer unha volta ao pasado escuro e tenebroso.
A presentación de "Ferrol en noche de Ronda. Desde sus inicios hasta el siglo XXI", unha festa de cultura e tradición ferrolá coa participación de Juanjo de los Ríos e Añoranzas.
Ferrol, 9 de xuño 2017
Juanjo de los Ríos, autor do Caderno nº 30 de FerrolAnálisis, sinalou que ante o emprazamento do Club de Prensa de Ferrol e da súa prestixiosa produción editorial "FerrolAnalisis", non tivo máis remedio que cambiar a súa inicial determinación de non volver escribir nada máis sobre o tema das Pepitas, do que -de los Rios é un gran coñecedor- , para articular unha historia desta tradición ferrolá, única en España, como é a Festa das Pepitas e das súas roldas.
Estas declaracións efectuounas no transcurso da presentación do Caderno que baixo o título "Ferrol en noite de Rolda. Desde os seus inicios ata o século XXI", tivo lugar o venres 9 de xuño no amplo salón de actos do antigo Hospicio, que estivo repleto dun público entusiasta e seguidor das roldas ferrolás.
Juanjo de los Ríos, mostra na súa obra unha minuciosa e ampla documentación gráfica, tanto das diversas roldas existentes en Ferrol e na ria, ao longo dos anos, como das composicións musicais e autores das mesmas e de todos os elementos que particularizan a festa das Pepitas.
O autor, estivo acompañado no acto pola presidenta do Club de Prensa de Ferrol, Julia Díaz Sixto, polo director de publicacións José Picado Carballeira e polo directivo da entidade Xoán Rubia.
A rolda "Añoranzas" pechou a festa que foi moi aplaudida e coreada nas súas cancións nas que non faltaron as populares "Amor Bohemio", "Ferrol donde yo nací", ou " La Acacia".
Conferencia de Siro, " Carlos Casares. Vivencias Compartidas"
Ferrol, 8 de Xuño de 2017
As intervencións de Siro en Ferrol gozan sempre dunha extraordinaria acollida de público que fiel a súa persoa encheu unha vez mais o salón de actos do Ateneo Ferrolán o xoves 8 de xuño para escoitar ao humorista, debuxante e escritor Siro López Lorenzo no seu relatorio de "Vivencias Compartidas con Carlos Casares".
O acto foi presentado por Xulia Díaz Sixto, presidenta do Club de Prensa de Ferrol, entidade organizadora do acto, coa colaboración do Ateneo , e por José Picado Carballeira que agradeceron ao conferenciante a súa disposición en subliñaron a importancia de Casares e Siro a prol da Cultura Galega desde principios dos anos 70 do pasado século.
Siro López incidiu en sinalar que, ao seu xuízo, foron escasos os actos institucionais emprendidos por asociacións culturais, públicas ou privadas de Galicia para enaltecer ao autor ao que se lle dedicou os Días das Letras Galegas do presenta ano e referiuse ao protagonismo de Ramón Piñeiro no encontro entre Carlos Casares e Siro.
Foron verdadeiramente divertidas, pouco coñecidas, e moi interesantes as anécdotas que Siro compartiu con Carlos Casares e desvelou aos asistentes.
Conversas no Parador co Xerente de Xestión Integrada da Área Sanitaria de Ferrol, Anxo Facio
Ferrol, 29 Maio 2017
Falar de Sanidade con todo o que iso comporta: atención primaria, hospitalaria, listas de espera, plans e proxectos, etc, co responsable da Área Sanitaria de Ferrol , Anxo Facio, é unha oportunidade que non se presenta todos os días. E falouse de moitas cousas, algunha delas bastante suxestiva como foi a noticia de ir na procura dun "Campus de Saúde" en conivencia directa coa Universidade xa que o Hospital Arquitecto Marcide é universitario e alí estanse formando moitos especialistas.
O xerente falou da necesidade de mellorar as infraestruturas, das reformas en varios Centros de Saúde e da construción doutros novos, de humanizar os servizos, do importante que é o entendemento entre a atención primaria e a hospitalaria e que os pacientes comprendan que non é fácil nin moito menos, xestionar unha atención sanitaria universal. Esgrimiu unha defensa sen concesións da sanidade pública deste país, un exemplo de servizo e eficacia diante doutros modelos europeos.
Na foto, o director do Parador José Antonio Cedena, Anxo Facio e Xulia Díaz, presidenta do Club de Prensa.
Xosé Hermida recibe o "Premio José Couso de Liberdade de Prensa" na súa XIII edición
Ferrol, 4 Maio 2017
Hermida reivindicou a comunicación de proximidade lembrando que "todo o xornalismo é importante".
Quizais foi este "XIII Premio José Couso de Liberdade de Prensa" ao que acudiron máis xornalistas e isto é algo que convén resaltar. Do relato de como se desenvolveu o acto central no teatro xa se publicaron notas e columnas. O terceiro tempo, os instantes posteriores ao acto formal e xa fóra das formalidades resultou entrañable polas mostras de afecto e agarimo que recibiu Xosé Hermida de todos, pero en especial dos seus compañeiros xornalistas. Ao final, cando se chamou a retirada, seguía a algarabía e seguro que seguiu e seguiu despois de pousar todos rodeando ao compañeiro premiado. Aí queda a mostra para o recordo.
Na foto: Xosé Hermida e González Sarria decano do CPXG e xornalistas asistentes.
Entrega do "Premio de Xornalismo Luís Mera" na súa terceira edición
Ferrol, 29 Abril 2017
A xunta directiva do Club de Prensa e unha representante do xurado reuníronse o sábado 29 de abril, cos premiados nunha animada comida no transcurso da cal lles foron entregados os seus galardóns.
Álvaro Alonso e Marta Fernandez recolleron o primeiro premio consistente nun trofeo orixinal realizado exclusivamente para este evento polo escultor Manuel Patinha e 1.000 euros. A súa achega foi o traballo "A Malata 1986".
Pola súa banda Patrica Abet fíxose cun accésit tamén obra do mesmo artista e 500 euros polo seu artigo "Vivir na rúa. Antes de dar esmola dean os bos días" publicado en ABC Galicia o 3 de xullo de 2016. A peza gañadora publicouse en "Ferrol360" O Club de Prensa aproveita a ocasión para felicitar de novo aos gañadores e desexarlles o mellor no seu labor profesional.
Na foto: Marta Fernández e Álvaro Alonso co seu trofeo e Patricia Abet co seu accésit.
Conversas no Parador co presidente da Autoridade Portuaria Ferrol-San Cibrao, José Vilariño
Ferrol, 26 Abril 2017
O presidente anunciou que foi desestimado o recurso de Acciona contra a adxudicación do ferrocarril a Cañeliñas
Gran expectación espertou a edición de Conversas no Parador do pasado mércores coa presenza do presidente da Autoridade Portuaria José Manuel Vilariño, expectativa que se viu referendada polo numeroso público que asistiu ao acto, participando no animado faladoiro que precedeu á exposición do invitado. Unha disertación que ilustrou con varias diapositivas sobre o porto exterior e os plans que a Autoridade ten deseñados con obxecto de facer do mesmo unha cita de referencia para os barcos que traerán a Ferrol a ansiada carga de containers. E o acceso por ferrocarril como primeira pedra na infraestrutura dun porto que pretende situarse entre os primeiros de Europa. De todo isto falouse nesta animada "Conversas"
Na foto a presidenta do Club de Prensa, o director do Parador, Presidente da Autoridade Portuaria e o director do Porto de Ferrol.
O xornalista Xosé Hermida gañador da XIII Edición do Premio José Couso da Liberdade de Prensa
Ferrol, 8 Abril 2017
O xornalista galego Xosé Hermida é o gañador da XIII Edición do Premio José Couso de Liberdade de Prensa, organizada polo Colexio Profesional de Xornalistas de Galicia (CPXG) e o Club de Prensa de Ferrol. O fallo deuse a coñecer esta mañá, coincidindo co decimo cuarto aniversario do asasinato de José Couso, no Centro Torrente Ballester de Ferrol.
O acto contou coa participación de Xulia Díaz Sixto, presidenta do Club de Prensa de Ferrol, Francisco X. González Sarria, decano do Colexio de Xornalistas e Jorge Suárez Fernández, alcalde de Ferrol.
Xosé Andrés Vázquez Hermida (Boiro,1963) foi correspondente, subdelegado e finalmente delegado en Galicia de El País. Tras o peche da edición galega en 2015, sigue trabajando para El País en Madrid e, recentemente, é nomeado delegado en Brasil.
Licenciado en Filosofía pola Universidade de Santiago, comezou a execer o xornalismo en 1983, como correspondente de El Correo Gallego no Barbanza. Posteriormente incorporouse á redacción en Santiago, onde fixo reportaxes e información política. En 1986 gañou un dos Premios Galicia de Xornalismo no apartado de política. Estivo dous anos na Radio Galega, onde dirixiu o informativo da noite. A partir de 1989, comezou a traballar como correspondente de El País en Galicia, onde estivo ao frente da redacción galega do xornal entre 2008 e 2015. Despois incorporouse á redacción central en Madrid, onde exerceu de reporteiro na revista El País Semanal.
Dende o pasado febreiro é correspondente de El País en Brasil e responsable da edición dixital en portugués do xornal nese país.
Presentación do libro "El Monte Campelo y Punta Frouxeira. Importancia Militar y Aprovechamiento Minero" de Manuel González Gutiérrez
Ferrol, 9 Marzo 2017
O libro invítanos á achegarnos ao Monte Campelo e fitar con ollos de saberes novos os tesouros que non se perciben baixo a densa e fermosa capa de vexetación. O libro convídanos a camiñar por sendas descritas por coordenadas precisas, moito antes de que chegara o sistema de posicionamento GPS e os mapas dixitais, mergúllanos no acontecer histórico dende 1714 co aceso ao poder dos Borbóns con Felipe V, e a designación de Ferrol como cabeceira do Departamento Marítimo do Norte. Unha designación que agocha a pretensión de convertelo nun establecemento marítimo de primeiro orde, para afortalar o sistema defensivo de España.
A partir desta decisión a importancia do Monte Campelo na defensa da Base Naval faise evidente xa en tempos de Carlos III e a partir de 1913, unha serie de ordes gobernamentais levan a construción das baterías de Monte Campelo.
Pero o noso Monte, está chamado a xogar outros destinos, na minería dende os primeiros anos do século XX, e dese descubrimento, xorden arelas esperanzadoras para o emprego e moitas cousas máis, das que nos vai dando conta Manuel González, con abundantes citas de fontes e documentos que amosan a erudición e capacidade narrativa do autor.
O Ateneo Ferrolán acolleu o acto de presentación no que ademais do autor Manuel González Gutiérrez, participaron o escritor e debuxante Siro López Lorenzo e a presidenta do Club de Prensa, Xulia Díaz Sixto.
Alfonso Cabaleiro protagonista de las" Conversas en el Parador" de Ferrol
Ferrol, 8 Marzo 2017
El director gerente de Galicia Calidade, Alfonso Cabaleiro anunció la elaboración de un Libro Blanco en el que entre otros temas, se recogerá la aportación al PIB gallego de los productos y servicios amparados por Galicia Calidade.
En el transcurso de las "Conversas en el Parador" celebradas en la mañana del miércoles 8 de marzo, el director de Galicia Calidade informó al numeroso público asistente, de la filosofía que impulsa el desarrollo de la marca "Galicia Calidade", que a lo largo de dos décadas ha venido certificando la excelencia de aquellos productos y servicios que, por su elaboración en Galicia , por su materia prima o diseño gallegos y por su calidad contrastada mediante una serie de controles establecidos garantizan procedencia y calidad.
Candidaturas XIII Edición Premio "José Couso"
Asli Erdoğan, Ignacio Escolar, Xosé Hermida, Virginia Pérez Alonso, 'Peridis' e Jorge Ramos, candidatos ao XIII Premio Couso
Seis candidaturas, catro homes e dúas mulleres, concorren este ano ao Premio José Couso de Liberdade de Prensa, iniciativa do Colexio Profesional de Xornalistas de Galicia (CPXG) e o Club de Prensa de Ferrol. As propostas desta XIII Edición son Asli Erdogan, Ignacio Escolar, Xosé Hermida, Virginia Pérez Alonso, José María Pérez González Peridis e Jorge Ramos.
Os candidatos, que se distinguiron pola súa defensa da liberdade de prensa, foron propostos polos colexiados do CPXG, asociados do Club de Prensa de Ferrol ou por entidades e persoas relacionadas coa comunicación. Dende hoxe e ata as 19.00 horas do 6 de abril, os colexiados e colexiadas do CPXG e asociados e asociadas do Club de Prensa de Ferrol poderán elixir ao gañador.
Máis información na páxina de premio a Liberdade de Prensa.
Victoriano Urgorri en las "Conversas no Parador"
Victoriano Urgorri ha sido nuestro invitado a las “Conversas no Parador“ del pasado día 15. El saneamiento de la Ría ocupó el argumento principal de su intervención, actuación que se hace imprescindible para el intento de recuperación de la calidad de vida de los asentamientos ribereños que configuran el mapa de un entorno privilegiado por la gran biodiversidad que atesora este espacio. Resultó muy interesante su exposición lo mismo que el animado coloquio que tuvo lugar a continuación.
Conferencia: "Ten futuro a Teoloxía da Liberación?" por Juan José Tamayo
Ferrol, febrero de 2017.
El viernes día 10 de febrero tuvimos la suerte de contar entre nosotros con Juan José Tamayo que impartió una conferencia en el salón de actos del Ateneo sobre el futuro de la Teología de la Liberación de la que el eminente teólogo es fiel representación, ante un numeroso público que participó al final en un animado coloquio. En la foto Julia Díaz, nuestra presidenta, Juan José Tamayo y el directivo Xoán Rubia.
Presentación del libro "Amada García e os seus arredores" de Bernardo Máiz
Ferrol, febrero de 2017.
El pasado día 26  de enero el Club de Prensa organizó un acto con la colaboración del Ateneo en el que se presentó el libro Amada García e os seus arredores del historiador Bernardo Máiz.
En un abarrotado salón de actos intervinieron por este orden: el representante de ediciones Embora, Amada Toimil, nieta de Amada García, Xoán Rubia y Bernardo Máiz.
Décima edición de las "Conversas no Parador"
El curso 2017 de “Conversas no Parador” se inició en pasado día 4 de enero con la intervención de la arquitecta ferrolana Maíta Fernández Armesto actualmente trabajando en el departamento de Resiliencia del Ayuntamiento de Barcelona. En su interesantísima intervención se refirió a lo importante que es configurar las ciudades de acuerdo con las necesidades de los ciudadanos, es decir: recuperar las ciudades para la gente. Un animado coloquio siguió a su intervención.
Fue presentada por José Picado , del Club de Prensa y en la mesa les acompañó J.A. Cedena, director del Parador Y María Fernández Lemos, concejala de Urbanismo del Ayuntamiento de Ferrol.
Presentación del libro “Importación de armas en la guerra civil”
El pasado día 22 de diciembre tuvo lugar en el Ateneo la presentación del libro “Importación de armas en la guerra civil” cuyos autores son Rafael Permuy y Lucas Molina, acto organizado por el Club de Prensa. Una vez hecha la presentación con la intervención de Julia Díaz, presidenta del Club y del catedrático de historia contemporánea Bernardo Máiz, tomaron la palabra los autores. El acto finalizó con un animado coloquio.
Novena edición de las "Conversas no Parador"
El 28 de diciembre se celebró el último acto de “Conversas no Parador” del año 2016 que ha tenido como invitado al senador Ángel Mato portavoz de Energía y Medio Ambiente. Nos habló sobre el futuro de la Cámara Alta y el papel del Senado respecto a lo que este puede hacer para canalizar las necesidades de los diferentes territorios que configuran España.
La presentación corrió a cargo de la presidenta del Club, Julia Díaz y les acompañó en la mesa José Antonio Cedena, director del Parador.
Octava edición de las "Conversas no Parador"
El pasado 16 de noviembre tuvo lugar en el Parador de Turismo unha nueva edición de “Conversas no Parador” con Rosa Méndez, edil de Patrimonio, como invitada. Los asistentes a este acto entre los que se encontraban periodistas y socios del Club de Prensa mantuvieron una animada tertulia con la responsable del mantenimiento y conservación de los bienes patrimoniales con los que cuenta el Ayuntamiento de Ferrol y de los proyectos que a medio plazo abordará su departamento. En la foto el hasta entonces presidente del Club Siro López, Rosa Méndez y el director del Parador.
Séptima edición de las "Conversas no Parador"
El miércoles día 19 tuvo lugar la presentación de un nuevo capítulo de “Conversas no Parador” con la presencia del invitado José Antonio Portero Molina cuya intervención resultó sumamente didáctica e ilustrativa.
La Carta Magna y la necesidad de revisar algunos de sus artículos resultó ser el eje central por el que transcurrió la conversación cuyo interés se vió reflejado en la hora que levantamos la sesión. Y el próximo mes habrá más.
II Festa da Caricatura Cidade de Ferrol: Balance xeral
Moi bo balance, sen dúbida; por varias razóns:
-Descubrimos a obra do noso paisano Juan Carlos Alonso, un dos mellores caricaturistas de todos os tempos, absurdamente esquecido na Arxentina e totalmente descoñecido en España. Durante o mes de xullo os ferroláns puidemos admirar en Afundación a súa arte incomparable.
-Convocamos dous certames internacionais para maiores e menores de 20 anos, que levan os nomes de dous extraordinarios caricaturistas galegos: Juan Carlos Alonso e Álvaro Cebreiro. A participación duplicou a da primeira edición, con debuxantes galegos, españoles, portugueses, italianos, brasileiros, cubanos e australianos. A calidade foi altísima e o xurado deliberou tres días para acordar os gañadores.
-Ao longo do mes de xullo fixemos actividades varias para dar a coñecer os misterios e a maxia da caricatura. Leandro falou do debuxo en Sargadelos; Pinto e Chinto trataron, tamén en Sargadelos, da caricatura política e da narrativa infantil; e Siro deu en Sargadelos unha conferencia sobre Juan Carlos Alonso e foi ao Club de Campo para explicar que é una caricatura e como procede o caricaturista para chegar ao deseño que desexa.
-O Premio Álvaro Cebreiro permitiunos descubrir un xove debuxante de trece anos, que ten a madureza artística dun adulto de talento. Andrés Simal ten un espléndido futuro.
-O Premio Juan Carlos Alonso foi para o portugués Antonio Santos, a quen non hai que decubrir porque desde o ano 1994, en que acadou o primeiro trofeo como profesional, leva conseguido máis de setenta nacionais e internacionais.
-Antonio Santos estivo con Onofre Varela, outro veterano caricaturista portugués, e os galegos David Pintor e Kiko da Silva, o sábado día 30, facendo caricaturas gratis no Parador, de 12 a 14 horas, a cantas persoas quixeron servirlles de modelo. Á mesma hora facían o mesmo labor na galería Sargadelos o galego Juan Carlos Abraldes e o arxentino Omar Pérez. Nos dous espazos o éxito foi espectacular: moito público desexoso de ser caricaturizado, e un equipo de caricaturistas especialmente inspirado.
Na III Festa da Caricatura Cidade de Ferrol costará superar o éxito da segunda, pero tentarémolo. Empezamos a traballar xa para conseguilo.
II Festa da Caricatura Cidade de Ferrol: Caricaturas para todos
A II Festa da Caricatura Cidade de Ferrol rematará o sábado, día 30, coa demostración de seis caricaturistas profesionais –os portugueses Onofre Varela e Antonio Santos; os galegos David Pintor, Abraldes, e Kiko da Silva; e o arxentino Omar Pérez-, que farán caricaturas gratis a quen o desexe, de 12 a 14 horas no Parador de Turismo; e de 12 a 13, 30 horas na Galería Sargadelos.
II Festa da Caricatura Cidade de Ferrol: Entrega de premios dos Certames
O venres, día 29, ás 12,30 horas, terá lugar no Parador de Turismo de Ferrol a entrega de premios dos Certames Internacionais de Caricatura Álvaro Cebreiro, para menores de 20 anos, dotado con 600 euros e trofeo; e e Juan Carlos Alonso, para maiores de 20 anos, dotado con 1000 euros e trofeo. Ao acto asistirán o concelleiro de Cultura de Ferrol, Suso Basterrechea; o secretario de Cultura da Xunta de Galicia, Anxo Lourenzo; un representante da empresa La Estrella de Galicia; membros do xurado de ambos certames, directivos e socios do Club de Prensa. O acto estará aberto ao público
II Festa da Caricatura Cidade de Ferrol: Exposición dos Finalistas dos Certames
30 paneis con 60 caricaturas encheron onte a sala de exposicións da Galería Sargadelos para mostrar a arte de 30 caricaturistas ferroláns, galegos, españoles, portugueses, italianos, brasileiros e australianos, que, pola calidade dos seus traballos, mereceron chegar a esta Mostra de Finalistas nos Certames Juan Carlos Alonso, para maiores de 20 anos, e Álvaro Cebreiro, para menores.
Os finalistas no Certame Álvaro Cebreiro, que optan a unha beca para ampliación de estudos artísticos, cun importe de 600 euros e trofeo, son: Aldara, A. Simal, C. Fojón, M. Palmeiro, R. Fernández e R.Varela.
Os finalistas no Certame Juan Carlos Alonso, que optan a un premio de 1000 euros e trofeo, son: Abrahan Carreiro, Abraldes, Alejandro, Antonio Santos, Carlos Silvar, Carmen Martín, Cau Gómez, César Ordóñez, David García, Elga, Estrada, Gío, Aldeguer, Kiko da Silva, María Alcañiz, Mario Rodríguez, Omar, Onofre, Paco Gurmán, Pedro Silva, Sandra, Sex, Toni e Turcios.
O xurado segue deliberando e de momento non se pode adiantar ningún posible gañador en ningunha das categorías.
Galicia en foco como resposta
O fotógrafo de prensa foi durante moito tempo o parente pobre no xornalismo. Tiveron que ser eles, os fotógrafos, excelentes profesionais a maioría, quen fixesen valer os seus dereitos de xornalistas gráficos, en pé de igualdade cos redactores. E gañaron, e Galicia en foco converteuse nunha mostra de recoñecento ao seu labor, que desde o Club de Prensa de Ferrol chegou primeiro a toda Galicia e despois tamén a Portugal. Non sempre unha imaxe vale por mil palabras, pero as que cada ano, desde hai vintacinco, ofrece a mostra Galicia en foco din tanto como artigos de fondo, como editoriais, polo moito que mostran e o que suxiren.
Nesta XXV edición, que se pode visitar ata o día 31 de xullo en Afundación, vólvese demostrar canta arte hai no fotoxornalismo galego.
O Club de Prensa de Ferrol súmase aos actos conmemorativos do nacemento do xornalista Raimundo García Rodríguez, que popularizou o seudónimo de Borobó, e que xogou un papel importantísimo a prol do xornalismo galego en 1946, cando foi director do xornal compostelán La Noche, no que publicaron os máis importantes intelectuais galegos enfrontados ao franquismo. En 1960 dirixiu El Correo Gallego e en 1969 a revista Chan. Foi subdirector de 3E, o primeiro diario económico español; e redactor-xefe de documentación na Axencia Efe. Colaborou en La Vanguardia, ABC, Informaciones, Pueblo, El País, El Imparcial, La Voz de Galicia e El Ideal Gallego.
Festa da Caricatura Cidade de Ferrol: Inauguración da Mostra Colectiva en Sargadelos
Desde o mércores, día 6, e ata fin de mes poderá verse na Galería Sargadelos unha Mostra Colectiva de Caricatura, que acolle obras de coñecidos artistas galegos, portugueses e italianos. Entre os personaxes caricaturizados figuran ferroláns como o pintor Álvarez de Sotomayor, o escritor Torrente Ballester, o mago Lorente, o actor de dobraxe Xaquín Lens e os cantores Manuela e Miguel. A mostra poderá visitarse durante todo o mes de xullo.
Inauguración da Festa da Caricatura y la 25 edición de Galicia en Foco
La sede de Afundación, en Ferrol, acogerá el día 1 de julio a las 20:00 horas, la inauguración de la II Festa da Caricatura Cidade de Ferrol, con una muestra de caricaturas de Juan Carlos Alonso (Ferrol, 1886-Buenos Aires, 1945), junto a obras de otros caricaturistas gallegos.
La muestra se podrá visitar durante todo el mes de julio en Afundación en Ferrol.
La II Festa da Caricatura Cidade de Ferrol 2016 se complementa con otros actos, charlas, demostraciones de caricaturistas y exposición de las obras presentadas al concurso correspondiente a esta edición de la Festa da Caricatura.
Tras este acto será inaugurada la muestra de la 25 Edición de Galicia en Foco, muestra del trabajo de los profesionales de la fotografía de prensa durante el año 2015.
El ganador de la presente edición es Óscar Corral, fotoperiodista santiagués, con una fotografía sobre las tractoradas-protesta por el precio de la leche, en las manifestaciones del año pasado.
Praza da Constitución s/n
El curso de Pensamiento Carlos Gurméndez
El Club de Prensa de Ferrol convoca el 19º Curso de Pensamento Carlos Gurméndez.
Tendrá lugar en Ferrol, en el Campus de Esteiro, de la Universidad de A Coruña. Del 6 al 8 de julio, de 2016 en horario de mañana y tarde.
Está aprobada la homologación de 20 horas para el profesorado de enseñanzas no universitarias, de actividad de formación permanente.
Descarga del programa en PDF, con la ficha de inscripción.
Sexta edición de las "Conversas no Parador"
Ferrol 16 de junio de 2016.
La invitada, Araceli Torres, vicerrectora del Campus de Ferrol, habló sobre los retos del campus de Ferrol, sus titulaciones y carencias. Contestó a las preguntas de los periodistas y recibió del Club de Prensa la placa representativa de su asistencia a las conversas. En esta ocasión asistió también el Alcalde de Ferrol, Jorge Suárez y la Concejala de Universidad de Ferrol, Saínza Ruiz.
Convocada la segunda edición del Certame de Caricatura "Cidade de Ferrol"
El Club de Prensa de Ferrol convoca la segunda edición del Certame de Caricatura "Cidade de Ferrol", que en esta ocasión contará con dos premios: Premio Juan Carlos Alonso, dotado con 1000 euros y trofeo, para participantes mayores de 20 años y Premio Álvaro Cebreiro, dotado con 600 euros y trofeo, para menores de 20 años.
Cada participante presentará dos caricaturas. Una tendrá como modelo el escritor ferrolano Ricardo Carballo Calero (imagen izquierda). La otra caricatura será de libre elección del participante.
El plazo de recepción de los trabajos presentados finaliza a las 24 horas del día 15 de julio de 2016.
(Galería de imágenes de Ricardo Carballo Calero)
Descarga de las bases en gallego descargar en formato PDF.
Descarga de las bases en castellano descargar en formato PDF.
Quinta edición de Conversas no Parador
Ferrol, 20 de abril de 2016
El Parador de Turismo de Ferrol acogió la quinta edición de las Conversas no Parador. En esta ocasión el invitado fue el Conselleiro de Política Social de la Xunta de Galicia, José Manuel Rey Varela. El invitado departió y contestó a las preguntas de los periodistas sobre temas de su competencia en la Consellería, y sobre política local de Ferrol.
Entrega del "2º Premio de Periodismo Luis Mera"
Ferrol, 12 de mayo de 2016
El periodista Nicolás Vidal recibió el "2º Premio de Periodismo Luis Mera" por un trabajo sobre tres hermanos emigrados a Cuba oriundos de Limodre, trabajo que publicó bajo el título : "Relaciones entre Cuba y EEUU vistas desde un rincón de la comarca. Qué une a Foucellas, Neira Vilas y Lee Harvey Oswald?". El acto tuvo lugar en el transcurso de una cena ofrecida al periodista ganador de esta segunda edición del Premio de periodismo Luis Mera.
Exposición de caricaturas de José María Cao
Santiago, 4 de mayo de 2016
La biblioteca Ánxel Casal de Santiago de Compostela acoge la muestra "José María Cao Luaces, un galego patriarca da caricatura arxentina", exposición promovida por la Consellería de Cultura, Educación e Ordenación Universitaria de la Xunta de Galicia, con la colaboración del Club de Prensa de Ferrol. En el acto de inauguración intervinieron Anxo Lorenzo, Secretario Xeral de Cultura, Antonio Rodríguez Miranda, Secretario Xeral de Emigración, Carina Fernández, directora de la biblioteca Ánxel Casal de Santiago, y Siro López, Presidente del Club de Prensa de Ferrol.
Después de la exposición en Santiago, la muestra será expuesta en Pontevedra, Ourense, Vigo, Lugo, Melide, Coruña y Cervo, a lo largo de este año 2016.
Fallece Miguel Fernández y Fernández, colaborador del Club de Prensa
Ferrol, 26 de abril de 2016
Como un golpe no rostro recibimos a noticia da morte do almirante Miguel Fernández, quen, ademais de facer unha brillántísima carreira profesional, foi un destacado home da arte e da cultura. Gran amigo do Club de Prensa, atendeu as nosas peticións de colaboración en temas tan diferentes como unha ponencia sobre   para o Curso Gurméndez, ou unha conferencia sobre o terrorismo yihadista. E sempre, en todos os casos, a súa participación foi garantía de éxito.
El periodista Miguel Ángel Aguilar es el ganador del XII Premio José Couso de Libertad de Prensa
Ferrol, 26 de abril de 2016
El periodista Miguel Ángel Aguilar es el ganador del XII Premio José Couso de Libertad de Prensa organizado por el Colegio Profesional de Periodistas de Galicia, el Club de Prensa de Ferrol y la Obra Social "La Caixa".
Las candidaturas presentadas este año, han sido las del reportero de investigación Anas Aremeyow Anas, el fotoperiodista Jesús Blasco de Avellaneda, la periodista Anabel Hernández, la organización no gubernamental Reporteros Sin Fronteras, la periodista Olga Rodríguez, el periodista Miguel Ángel Aguilar y el periodista Alberto Sicilia.
Cuarta edición de Conversas no Parador
Ferrol, 20 de abril de 2016
El Parador de Turismo de Ferrol acogió la cuarta edición de las Conversas no Parador. en esta ocasión el tema a tratar era la "Candidatura de Ferrol a ser nombrada Patrimonio de la Humanidad".
El invitado fue D. Juan Antonio Rodríguez-Villasante, miembro del ICOMOS (Consejo Internacional de Monumentos y Sitios), experto del Comité Científico Internacional de Itinerarios Culturales, académico de la Real Academia de Bellas Artes de San Fernando y comisario para el estudio y conservación del Patrimonio Histórico de Ferrol, quien departió y contestó a las preguntas de los periodistas sobre Ferrol Patrimonio de la Humanidad.
Charla-coloquio "Ten futuro a industria naval en Ferrol?", celebrada en Sargadelos
Ferrol, 13 de abril de 2016
El Club de Prensa de Ferrol organizó la charla-coloquio "Ten futuro a industria naval en Ferrol?", celebrada en la Galería Sargadelos de Ferrol.
Presentó el acto el presidente del Club de Prensa, Siro López, actuando como ponentes D. Ramón Yáñez Brage, profesor honorario de la UDC y D. Luis Abad, directivo de Insimar. Ambos ponentes resaltaron las potencialidades de la industria naval en Ferrolterra y la necesidad de acometer cambios en la estructura y estrategia de la empresa pública de construcción naval.
(Imágenes, audio y texto del presidente del Club de Prensa de Ferrol)
Presentación del libro García-Sabell: Fenomenoloxía
Ferrol, 16 de marzo de 2016
El Club de Prensa de Ferrol organizó la presentación del libro García-Sabell: Fenomenoloxía, de Ramón López Vázquez. El Presidente del Club de Prensa de Ferrol, Siro López presentó al autor del libro en el acto celebrado en la Galería Sargadelos de Ferrol.
Tercera edición de Conversas no Parador
Ferrol, 10 de marzo de 2016
El Parador de Turismo de Ferrol acogió la tercera edición de las Conversas no Parador. En esta ocasión el invitado fue el magistrado José Luis Aulet, quien departió y contesto a las preguntas de los periodistas sobre la Semana Santa Ferrolana, en sus vertientes religiosa, social y como motor económico en la ciudad.
Presentación de la muestra Galicia en Foco en As Pontes
Ferrol, 7 de marzo de 2016
La Casa Dopeso de As Pontes acogión la presentación de la muestra Galicia en Foco que organiza el Club de Prensa de Ferrol.
La Concejala de Cultura de As Pontes, Sonia Sueiro y el comisario de la muestra, Pedro Taboada hicieron la presentación.
Conferencia de José Manuel Yáñez en As Pontes
Ferrol, 5 de marzo de 2016
Coordinado por el Club de Prensa de Ferrol se celebró en As Pontes la conferencia sobre "San Juan de Caaveiro, un monasterio entre la naturaleza", impartida por el profesor José Manuel Yáñez. Celebrada en la Casa Dopeso, fue presentada por el Concejal de Urbanismo de As Pontes.
Presentación de la XII Edición del Premio José Couso a Liberdade de Prensa
Ferrol, 24 de febrero de 2016
El Club de Prensa de Ferrol, el Colexio Profesional de Xornalistas de Galicia y la representante de CaixaBank han presentado en la Galería Sargadelos de Ferrol la XII Edición del Premio José Couso a Liberdade de Prensa.
Siro López, presidente del Club de Prensa de Ferrol, Jose Manuel Pereiro, Decano del Colexio de Xornalistas y María Jesús González, Directora del Area de Negocio de CaixaBank en Ferrol hicieron la presentación en la rueda de prensa.
(Discurso de Siro López en la presentación)
Ferrol, 24 de febrero de 2016
La segunda edición de Conversas no Parador, del Club de Prensa de Ferrol ha reunido en esta ocasión al Presidente de la Diputación de A Coruña, Valentín González Formoso con los medios de comunicación de la ciudad.
Presentación del Premio de Xornalismo Luís Mera y la 25ª Edición de Galicia en Foco 2016
Ferrol, 17 de febrero de 2016.
La Galería Sargadelos de Ferrol acogió la presentación de la segunda edición del Premio de Xornalismo Luís Mera, la 25ª Edición de Galicia en Foco 2016 y la nueva página web del Club de Prensa de Ferrol, que estrena diseño y actualiza sus contenidos.
Xoán Rubia y Pedro Taboada, vocales de la directiva, hicieron las presentaciones en la rueda de prensa, a la que asistieron varios medios de prensa local.
En las páginas correspondientes de la web, mas información de estas convocatorias.
© Club de Prensa de Ferrol 2009-2017